เซียนโหงว ศิษย์บางพระจันทร์

เซียนโหงว ศิษย์บางพระจันทร์ (เกิด 2494) เป็นอดีตนักมวยไทยอาชีพและอดีตแชมป์รุ่นไลท์เวตของ เวทีมวยลุมพินี รวมถึงเป็นอดีตหัวหน้าคณะของ พิชิต ศิษย์บางพระจันทร์

เซียนโหงวเริ่มต้นเข้าสู่วงการมวยจากการเป็นเซียนมวยแต่เพราะเกิดไปมีเรื่องกับเพื่อนซึ่งเป็นเซียนมวยด้วยกันที่ชกมวยมาแล้วถึง 16 ครั้งชักดาบไม่ยอมจ่ายเงินจึงได้มีการท้าชกชิงเงินรางวัลบนเวทีมวยผลปรากฏว่าเซียนโหงวเป็นฝ่ายชนะน็อกยก 2 จึงได้ผันตัวมาเป็นนักมวยไทยอาชีพแบบเต็มตัวและได้ครองแชมป์รุ่นไลท์เวตของเวทีลุมพินี

โดยเซียนโหงวเป็นคู่ชกคนสุดท้ายของนักมวยดังในยุคนั้นถึง 2 คนคือ อภิเดช ศิษย์หิรัญ และ พุฒ ล้อเหล็ก หลังจากเซียนโหงวเลิกชกมวยแล้วก็ได้ผันตัวมาเป็นหัวหน้าค่ายมวยศิษย์บางพระจันทร์ซึ่งในค่ายมีนักมวยที่มีชื่อเสียงได้แก่ พิชิต ศิษย์บางพระจันทร์

 เกียรติประวัติ 
 แชมป์รุ่นไลท์เวต เวทีลุมพินี

 อ้างอิง 

หมวดหมู่:นักมวยไทยชายชาวไทย